《和苏内翰赵伯坚大卿清池诗》
宋代·李复

清池有华光，深夜闇不发。
繁星虽灿烂，含光待明月。
荧荧孤萤飞，来助明月辉。
明月出东屋，萤向故林归。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。